Source: http://docplayer.fi/873246-Ilmailualan-unioni-iau-n-jasenlehti-nro-1-osaksi-iau-ta-tuulia-turusta-tyosuojelukausi-vaihtui-catering-muutosten-vuosi.html
Timestamp: 2018-04-19 11:55:29+00:00
Document Index: 12278026

Matched Legal Cases: ['kko ', 'kko ', 'kko ', 'kko ', 'KKO ', 'kko ', 'kko ']

Ilmailualan Unioni IAU:n jäsenlehti. Nro 1. osaksi IAU:ta. Tuulia Turusta / Työsuojelukausi vaihtui / Catering - muutosten vuosi - PDF
Download "Ilmailualan Unioni IAU:n jäsenlehti. Nro 1. osaksi IAU:ta. Tuulia Turusta / Työsuojelukausi vaihtui / Catering - muutosten vuosi"
1 Ilmailualan Unioni IAU:n jäsenlehti Unioni Nro 1 Ilmailutietotekniset osaksi IAU:ta Tuulia Turusta / Työsuojelukausi vaihtui / Catering - muutosten vuosi
2 sisällys Pääkirjoitus 4 Tuulia Turusta 6 Asuminen vie palkansaajan tuloista yli viidenneksen 7 Työturvallisuusrikosten enimmäisrangaistuksia on kiristettävä 9 Lyhyt kääntö 10 Yt-neuvottelut käyntiin Northportissa ja RTG:ssä 11 Työaikasopimukset uusiksi 11 Korkeimman oikeuden päätös vuokratyöntekijöiden asemasta 12 Uusi ammattiosasto Yhteistoiminta-asiamies neuvoo ja valvoo 16 Kentän tasolta 16 Työsuojeluvaltuutetun tehtävät 17 Työsuojelukausi vaihtui 18 Catering muutosten vuosi Levikki Vuosikerta Julkaisija Ilmailualan Unioni IAU ry ISSN (Painettu) X (Verkkolehti) Päätoimittaja Juha-Matti Koskinen Puh Hapsu - Oikeutta hakemassa 23 Psykososiaaliset riskit työsuojeluvalvonnan erityisenä kohteena 24 Kylmää kyytiä kylmässä maailmassa 25 Kolumni 26 Parannusta 62-vuotiaan pitkäaikaistyöttömän asemaan 26 Työttömyysturvaan muutoksia vuoden alusta 28 Huugo Tungo 29 Ammattiosastojen kokouksia 30 In memoriam 30 Ennakkokutsu 30 Kuvakulma 31 Vastarakki 32 Työkykyneuvojalta tukea työhön paluuseen Kansikuva: ILTT kaartamassa kohti uutta kotikenttää. Ilmailualan rakenteet ovat muuttumassa myös edunvalvonnan osalta. Maalaus (akryyli) - Elina Rajala Konsulentointi - JM Koskinen Arkistokuva, Arto Kujala Toimitussihteeri Pekka Kainulainen Puh Toimituskunta Markus Berg Reijo Hiltunen Pekka Hintikka Arto Kujala Ari Miettinen Vesa Suni Sari Virta Jyrki Väyrynen Toimitus John Stenbergin ranta 6 PL HELSINKI Fax. (09) Osoitteenmuutokset Liiton jäsenistön osoitteenmuutokset päivittyvät automaattisesti postiin/ väestörekisteriin tehdyn ilmoituksen perusteella. Muut osoitteenmuutokset voi toimittaa mieluiten sähköpostitse osoitteeseen Ilmestyminen Lehti ilmestyy 2012 kuusi kertaa. Ilmestymisaikataulu sivulla 30. Aineisto Toimitus ei vastaa pyytämättä lähetetyistä aineistoista eikä palauta niitä. Ulkoasu Elina Rajala Paino Sälekarin Kirjapaino Oy Somero
3 Valtion leiviskä Elämme mielenkiintoisia aikoja. Valtionyritysten omistajaohjauksesta vastaava kehitysministeri Heidi Hautala kertoi Yleisradion haastattelussa torstaina 9.2 olevan harkinnassa, että valtio saattaa luopua osakkeiden enemmistöomistuksestaan Finnairissa. Lähes samanaikaisesti toisaalla Finnair ruoti raskaasti tappiollista viime vuoden tulostaan ja kaavaili tulevaa. Tavanomaisten henkilöstölle suunnattujen säästötoimien ja ulkoistusvalmistelujen lisäksi kerrottiin suunnitelmista partnerin kanssa yhteisomistuksessa olevan lentoyhtiön perustamiseksi. Hankkeen tarkoituksena on ratkaista Pohjoismaiden, sekä muun Euroopan syöttöliikenteen kilpailukykyyn liittyvät ongelmat. Molemmat osapuolet arvioivat jälkikäteen ajoituksen sattumaksi. Työntekijäpuolen perinteinen kanta valtion omistukseen yrityksissä on ollut myönteinen. Sen on katsottu takaavan pitkäjänteisyyttä yritysten työvoimapolitiikkaan ja edustavan toisenlaista yhteiskuntavastuuta kuin yksityisellä sektorilla on tapana toteuttaa. Leivän kapeuden ja pituuden välistä suhdetta ovat suoraan valtion palveluksessa olevat muiden iloksi arvioineet maailman sivu. Turvallisuuden tunteesta on osa riittänyt myös valtion omistuksessa olevien yritysten palkansaajille. Esimerkiksi konkurssista aiheutuvaa töiden loppumisen uhkaa ei ole tarvinnut juurikaan tuntea. Tilanne on kuitenkin selkeästi viimeisten vuosien aikana muuttunut. Äänenpainot ovat vaihtuneet selkeästi kriittisemmiksi. Tämä pätee yhtälailla niihin yrityksiin, joissa valtio on vain osaomistajana kuten Finnair, kuin niihin, jotka se omistaa kokonaan, kuten vaikkapa Itella tai VR-yhtymä. Yhteistä esitetyssä arvostelussa on ollut yhteiskunnan kokonaisedun ja vakaan henkilöstöpolitiikan syrjäyttäminen neljännesvuosi-ideologian tieltä. Ilmailualan Unionin koko historian ajan on Finnair ollut sen jäsenistön suurin työnantaja. Pian näin ei kuitenkaan luultavasti enää ole. Niin nopeasti on sen suhteellinen osuus vähentynyt. On oikeastaan hyödytöntä spekuloida mitkä lähihistorian vaihtoehdot olisivat olleet, jos valtio ei olisi linjannut Finnairia strategiseksi omistuksekseen, tai mitkä ne ovat jatkossa jos niin ei enää ole. Onko näillä vaihtoehdoilla edes merkittävää eroa? IAU:n jäsenistölle on ulkoistusten ja saneerausten polku jo käynyt kovin tutuksi. Kannattavampaa on keskittyä niihin toimiin, joilla jäsenten työ- ja palkkaehdot jatkossakin parhaan kyvyn mukaan turvataan. Sekä niihin toimiin, joilla tuossa yrityksessä vuosikymmenten aikana syntyneen korkean järjestäytymisasteen ja vankan ay -kulttuurin perintö onnistutaan vaalimaan. Juhani Haapasaari On mahdotonta arvioida, mitä muutoksia valtion vetäytyminen Finnairin enemmistöomistuksesta aiheuttaisi JM Koskinen
4 mikä työ? Jaakko Haatainen Tuulia Turusta Turku on yksi Suomen vilkkaimmista lentoasemista. Sinne operoivat airbaltic, Blue1 ja Finnair, näistä ensin mainittu usein Golden Airin, ja jälkimmäinen nyttemmin Flyben kalustolla. Muita reittiyhtiöitä ovat Norwegian, SAS, Turku Air ja Wizz Air. Tuttuja vieraita ovat myös monet charter-yhtiöt. Rahtiliikennekin on taas vilkastunut DHL:n perustettua suuren terminaalin. Viime vuoden marraskuun loppuun asti oli Turun lentoasemalla kolme maa- ja matkustajapalveluyritystä. Airpro, Inter Handling Turku ja ISS Aviation, ja kilpailu sen mukaista. Nyt määrä on kutistunut kahteen IH:n ja ISS:n aloitettua yhteistoiminnan. Sen myötä entiset ISS:n työntekijät siirtyivät liikkeen luovutuksella IH:n palvelukseen. Yritykset päätyivät samankaltaiseen järjestelyyn myös Tampereen lentoaseman osalta. Haastattelimme parin virkaiältään, mutta ei muuten, varttuneemman turkulaisen virkailijan tuntemuksia muuttuneesta tilanteesta uuden työnantajan palveluksessa. Näkemystä muutoksista on kertynyt. Heille kysymyksessä oli jo kolmas liikkeenluovutus muutaman vuoden sisään. Aiemmat työnantajat olivat SAS, SGS, ISS ja siis viimeisimpänä IH. Onko työ muuttunut? Työ ei ole toistaiseksi muuttunut. Asiakkaita palvellaan edelleen kahtena eri ryhmänä. Vanhat ISS:n virkailijat hoitavat Blue1:ia ja SAS:ia. Vanhat IH:n virkailijat puolestaan Finnairia, Flybea ja charter-lentoja. ISS:n vanhasta liikennetoimistosta ja taukotilasta on tehty esimiesten työhuone ja neuvottelutila. ISS:n työntekijät muuttivat IH:n tiloihin. Lentävälle henkilökunnalle on lisäksi tehty erillinen crew center miehistötila, jossa he voivat valmistella päivän lentonsa. Liikenne on toistaiseksi pysynyt samanlaisena, muutamaa Kööpenhaminan vuoron peruuntumista lukuun ottamatta. Onko matkustajia riittänyt? Kyllä on - ylibookattuja lentoja on viikoittain. Varsinkin niinä päivinä kun iltapäivän Kööpenhaminan lentoa ei ole. Muut lennot ovat täynnä. Onko talvi aiheuttanut peruutuksia tai muita epäsäännöllisyyksiä? Niitä päiviä on taas ollut - ihan kiitettävästi. Jäätävä sade, lumisade ja liukkaus ovat olleet haittana. Toki joukkoon mahtuu myös muutama tekninen vikakin. Peruutukset ja muut epäsäännöllisyydet tulevat murphyn-lain mukaisesti useimmiten ryppäinä. Kaikkea mahdollista tapahtuu muutaman viikon ajan, ja sitten taas yhtäkkiä kaikki sujuu ihan normaalisti. Kuinka IH - ISS kumppanuus on alkanut? Kumppanuus alkoi ehkä hieman liian nopealla aikataululla. Yhteistyötä ei vielä päivittäisessä työssä ole. Ristiin
5 Ilmailualan Unionin hallitus hyväksyi kokouksessaan 8.2 molemmissa yrityksissä Helsinki- Vantaan ulkopuolisilla lentoasemilla sovellettavat sopimukset Tasoittuvan työajan käyttöönotosta ja Osa-aikaisten työntekijöiden työehdoista. Tanja Salminen ja Mika Seppäläinen hymyilevät kilpaa Naantalin auringon kanssa. koulutusta ei ole vielä ollut mahdollista järjestää, koska henkilökunnan määrä riittää juuri ja juuri päivittäisen liikenteen pyörittämiseen. Vanhoista virkailijoista osa on äitiyslomalla tai hoitovapaalla, ja jokunen vanha työntekijä on myös siirtynyt uusiin töihin. Tiedottaminen toimii hyvin, henkilökunnan kokouksia pidetään säännöllisesti ja epäselvistä asioista otetaan selvää nopeasti. Olemme tyytyväisiä lähimmän esimiehemme toimintaan, ja pienempään organisaatioon. Asioihin tartutaan heti. Miten arvelisitte työn muuttuvan kevään tai lähitulevaisuuden aikana? Kun koulutukset saadaan käyntiin ja opitaan molemmat järjestelmät, tulee työstä tasavertaisempaa kun pystytään hoitamaan kaikkia lentoja. Erittäin suuria haasteita tulee kuitenkin olemaan Blue1:in ja SAS:n epäsäännöllisyystilanteiden hoitamisessa. IH:N virkailijoilla ei ole lipputoimistokoulutusta. Finnairin lentojen uudelleen reititykset kuuluvat yhtiön omalle epäsäännöllisyyksistä vastaavalle ryhmälle, kun taas Blue1:in ja SAS:n epäsäännöllisyystilanteet hoidetaan itse paikan päällä. Eli molemminpuolisiin multifunction-tehtäviin on vielä melkoisen pitkä matka. ISS:n ja IH:n yhdistyminen toi Emilia Valtosen osaksi hyväntuulista porukkaa. Liikkeenluovutuksen ja yhteistoiminnan plussat ja miinukset henkilökunnan silmin Plussaa + pieni organisaatio, liiallinen hierarkia on poistunut. Asioita ei tarvitse kierrättää väliportaan esimiesten kautta. + henkilökunnan yhteiset tilat tuovat yhteisöllisyyttä ja me- henkeä. + monipuolisuutta ja uusia haasteita on tulossa uudet järjestelmät ja lentoyhtiöt. + kun koulutus järjestelmiin ja eri lentoyhtiöiden sääntöihin ja palveluvaatimuksiin on valmis, saadaan paketti valmiiksi ja rusetti päälle. + Valo tunnelin päässä on olemassa kunhan asiat vain loksahtavat kohdalleen. Miinusta - miehitys työvuoroissa on vedetty minimiin. Esimerkiksi iltavuorot tehdään yksin. Se aiheuttaa henkistä painetta ja turvattomuuden tunnetta, sekä ylisuorittamista. - Vakiintuneisiin työsuhde-etuihin liittyvissä kysymyksissä on työnantajan äänensävy ollut toistaiseksi melkoisen ehdoton. Mutta kunhan yhteinen näkemys työsuhteen ehtoihin löytyy, kääntyy sekin asia positiiviseksi. Sari Virta
6 Pekka Kainulainen Asuminen vie palkansaajan tuloista yli viidenneksen Helsingissä pidetyssä Palkansaajien asuntopoliittisessa seminaarissa keskusteltiin kasvavista asuntomenoista, palkansaajien ostovoimasta ja vuokra-asuntopulan vaikutuksista työllisyyteen. Seminaarin järjestivät yhteistyössä SAK ja Vuokralaiset VKL ry. Seminaarissa puhuneen Tilastokeskuksen kehittämispäällikkö Ilkka Lehtisen mukaan asuminen vie palkansaajan tuloista yli viidenneksen. Pääkaupunkiseudulla palvelualojen palkalla ei tällä hetkellä kykene vuokraamaan tai ostamaan asuntoa vapaarahoitteisilta markkinoilta. Kunnat ja yleishyödylliset yhteisöt ovatkin avainasemassa kohtuuhintaisten vuokra-asuntojen tarjonnassa, Lehtinen totesi. Palkansaaja- ja vuokralaisliikkeelle yhteistä edunvalvontaa Vuokralaiset VKL ry:n puheenjohtaja Sirkka-Liisa Kähärä totesi, että asuntopula vie aikaa myös perheeltä. Yhä kauempaa käydään töissä ja yhä enemmän käytetään vuorokaudesta matkustamiseen asunnon sekä työpaikan välillä. Olisi tärkeää, että ay-liike nostaisi palkansaajaystävällisen asuntopolitiikan yhdeksi neuvottelutavoitteeksi, Kähärä ehdotti. Vuokralaiset VKL ry:n varapuheenjohtaja, kansanedustaja Kari Uotila toivoi palkansaajaliikkeen ja vuokralaisliikkeen yhteisen edunvalvonnan tiivistämistä. Vaikuttaminen asumiskustannuksien alentamiseen esimerkiksi tulevissa raamiratkaisuissa olisi tehokasta edunvalvontatyötä palkansaajien ja heidän perheittensä kannalta. Vuokra-asuntoja on rakennettava nopeasti lisää SAK:n varapuheenjohtaja, järjestöjoh- taja Matti Huutola esitti kokonaisvaltaista asuntopolitiikkaa, jossa otettaisiin huomioon asuntojen ja työpaikkojen sijainti, joukkoliikenteen ja palveluiden tehokas järjestäminen sekä erilaisten asukasryhmien tarpeet. Talouden kasvun vauhdittamiseksi tarvitaan myös työvoiman liikkuvuuden parantumista. Vain laadukkaiden ja kohtuuhintaisten vuokra-asuntojen tarjonta mahdollistaa äkillisten rakennemuutosten aiheuttaman työvoiman liikkuvuuden, totesi Huutola. PRO-liiton puheenjohtaja Antti Rinne oli samaa mieltä työvoiman liikkuvuudesta. Nykymaailmassa voi joutua työsuhteen loppuessa muuttamaan omalta asuin-paikkakunnaltaan muualle työl
7 Työturvallisuusrikoksien enimmäisrangaistusta on kiristettävä listyäkseen uudelleen. Vakavan esteen työvoiman liikkuvuudelle aiheuttaa se, että asumista ei kyetä uudella paikkakunnalla kohtuudella järjestämään. Ongelman ratkaisu olisi, että kasvukeskuksissa olisi saatavilla riittävästi kohtuuhintaisia vuokra-asuntoja, ehdotti Rinne. JHL:n puheenjohtaja Jarkko Eloranta vaati, että edullisia vuokra-asuntoja on rakennettava lisää nopeasti ja yli suhdanteiden. Rakentamista ei kuitenkaan pidä keskittää tietyille alueille, koska se kiihdyttäisi jo alkanutta asuinalueiden eriytymistä hyviin ja huonoihin. Eriytyminen taas heijastuu kouluihin ja muihin lähipalveluihin, jotka niin ikää rupeavat jakautumaan arvostettuihin ja karteltuihin, varoitti Eloranta. SAK vaatii työturvallisuusrikoksista säädetyn enimmäisrangaistuksen kiristämistä. Tällä hetkellä työturvallisuusrikoksesta voi saada enimmillään yhden vuoden vankeusrangaistuksen, mikä on vähemmän kuin esimerkiksi talous- ja ympäristörikoksissa. - Kuten Helsingin Sanomien 30.1 julkaisemasta uutisesta käy ilmi, nykyinen oikeuskäytäntö rankaisee vakaviin tapaturmiin tai jopa kuolemaan johtaneista työturvallisuusrikoksista käytännössä vain lievillä sakoilla. SAK on jo pitkään esittänyt, että työturvallisuusrikosten enimmäisvankeusrangaistus nostettaisiin kahteen vuoteen, SAK:n päälakimies Timo Koskinen sanoo. Vankeusrangaistuksen kiristäminen pidentäisi myös työturvallisuusrikosten syyteoikeuden vanhentumisaikaa, joka nykyisellään on kaksi vuotta. - Vakavaan työtapaturmaan joutunut työntekijä ei välttämättä saa lainkaan oikeuskäsittelyä, kun poliisi ja syyttäjä eivät ehdi käsitellä usein vaikeasti selvitettävää työsuojelurikosta vanhentumisajan puitteissa, Timo Koskinen huomauttaa. Yhteisösakkoa käytetään niukasti Nykylain mukaan työturvallisuusrikoksesta voidaan rangaista myös yhteisösakolla, mutta sen käyttö on jäänyt vähäiseksi. Lisäksi määrätyt summat ovat jääneet selvästi enimmäismäärää euroa pienemmiksi. Timo Koskisen mukaan yhteisösakkoja pitäisi käyttää nykyistä useammin. - Korkeilla yhteisösakoilla olisi työsuojelurikoksiin ennalta ehkäisevä vaikutus. Korkean sakon uhka pitäisi huolen siitä, ettei yrityksille synny kiusausta hankkia kilpailuetua työntekijän turvallisuuden ja terveyden kustannuksella. Kaiken a ja o on kuitenkin työturvallisuudesta huolehtiminen itse työpaikalla. - Hyvä turvallisuusjohtaminen edistää työntekijöiden työssä pysymistä ja vähentää sairauspoissaoloja, tapaturmia ja ennenaikaista eläkkeelle siirtymistä. Tuloksellinen työsuojelu on yksi tuottavuuden ja kilpailukyvyn avaintekijöistä, Timo Koskinen muistuttaa. Lähde: SAK
8 Asiakkaistamme 95 % voisi suositella meitä lämpimästi.* Tee läheisellesi palvelus suosittelemalla meitä osoitteessa turva.fi/kaveri Jotain olemme siis tehneet oikein. Uskomme, että asiakkaidemme tyytyväisyyteen on yksinkertainen selitys: ensiluokkainen ja suora palvelu. Jos sinulla on sisar, lankomies tai hyvänpäiväntuttu, joka mielestäsi ansaitsee hyvää kohtelua, vinkkaa hänelle, että on olemassa palvelevampi ja reilumpi vakuutusyhtiö. Teet palveluksen kaverillesi sekä itsellesi. Asiakassuhteeseen johtaneen suosittelun palkitsemme K-ryhmän 20 lahjakortilla. * Turvan asiakastyytyväisyystutkimus 2011 Olemme asiakkaidemme omistama, erityisesti ammattiliittojen kanssa yhteistyötä tekevä keskinäinen vakuutusyhtiö. Palvelemme puhelimitse numerossa ma-pe 8-18 sekä osoitteessa
9 kääntö Lyhyt Eläkkeelle jää suomalaista Arvioiden mukaan suomalaista jää eläkkeelle vuoden 2012 aikana. Tämä on jopa henkilöä enemmän kuin vuonna 2011 ja lähestyy jo vuoden 2009 ennätystä eli eläköityjää. Tilastoasiantuntija Jari Kannisto Eläketurvakeskuksesta uskoo, että tämän jälkeen eläkkeelle jäävien määrä laskee rajusti väestön ikärakenteen ja taloustilanteen vuoksi. Kanniston mukaan vuonna 2012 eläkkeelle jäävien eläke on parempi kuin vuonna 2011 eläköityvien. Tutkimuspäällikkö Eila Tuominen kertoo, että suuri osa eläkeläisistä pitää toimeentuloa kohtalaisen hyvänä verrattuna väestöön keskimäärin, vaikka tulotaso putoaa eläkkeelle jäädessä usein lähes 60 % verrattuna työansioihin. Uutisia netissä Mistä löydät ajankohtaisia uutisia ilmailualalta tai ammattiyhdistysasioista? No osoitteesta tietysti. IAU:n kotisivun Uutiset mediassa -palsta seuraa laajasti uutistarjontaa eri tiedotusvälineissä. Apuna käytetään Meltwater News -palvelua. Sivulle valitaan aihealueen kiinnostavimmat uutiset päivittäin. Ajankohtaista -palstalla julkaistaan liiton ja SAK:n tärkeimmät uutiset. Palstalla julkaistaan myös esimerkiksi Kelan, STM:n ja monen muun tahon tiedotteita. Uutisvinkkejä ja palautetta liiton kotisivuista voi lähettää osoitteeseen Oppaita Yhteistoimintaopas on Ammattiliitto Pro:n, SAK:n ja sen jäsenliittojen laatima verkko-opas, osoitteessa Opas on tarkoitettu luottamusmiehille, työsuojeluvaltuutetuille ja kaikille, jotka ovat kiinnostuneita yhteistoimintalaista ja sen tulkinnasta. Vastaava vuosilomalakia käsittelevä verkko-opas löytyy osoitteesta Uusi opas maahanmuutosta SAK, STTK ja Akava ovat julkaisseet luottamushenkilöille oppaan maahanmuuttokysymyksistä. Faktaa ja fiktiota maahanmuutosta -oppaassa annetaan mm. käytännön vinkkejä siitä, miten maahanmuuttajat voidaan ottaa huomioon työpaikalla ja jäsenhankinnassa. Lisäksi eri alojen asiantuntijat ja tunnetut henkilöt vastaavat lyhyesti yleisiin maahanmuutosta esitettyihin väitteisiin. - Oppaan tarkoituksena on purkaa työpaikoilla esiintyviä ennakkoluuloja ja kannustaa luottamushenkilöitä olemaan yhteydessä työpaikan maahan- muuttajiin. Oppaasta löytyy myös tiivis ohjeistus ammattiliiton jäsenyyden markkinoinnista, SAK:n maahanmuuttoasioiden asiantuntija Eve Kyntäjä kertoo. Kyntäjä on ollut mukana oppaan laatimisessa. Faktaa ja fiktiota maahanmuutosta -oppaan ovat julkaisseet SAK, STTK, Akava, Siirtolaisinstituutti ja Itämeren työmarkkinayhteistyöfoorumi BSLN. Kolmikantaisessa BSLN-foorumissa on mukana yli 20 osapuolta yhdeksästä Itämeren maasta. Opasta voi tilata mm. SAK:sta osoitteesta Se on saatavilla myös pdf-muodossa IAU:n kotisivuilta, Ajankohtaista,
10 Yt-neuvottelut käyntiin Northportissa ja RTG:ssä Northportissa ja RTG Ground Handlingissa on käynnissä ytneuvottelut, jotka linkittyvät osittain toisiinsa. RTG on tuottanut alihankintana tulopalvelut Northportille. Nyt tämä sopimus on katkolla. Northport Yt-neuvottelut käynnistyivät Northportissa keskiviikkona Työnantajan esittämässä kutsussa neuvottelutarvetta perustellaan toimintojen uudelleenjärjestelyillä ja niihin liittyvillä kustannussäästöillä. Suunnitelman mukaan Northportin asiakaspalvelu- sekä resurssienhallintatoiminnot ja GCS Helsinki-Vantaa Airport Ground Customer Servicen toiminnot yhdistyisivät tulevaisuudessa. Tämän vuoksi yt-neuvotteluis- sa tullaan käsittelemään työntekijöiden nykyisten toimenkuvien muuttamisia ja uusia toimenkuvia. Esillä on myös asiakaspalvelutoimintojen ulkoistamisvaihtoehdot. Työnantajan ilmoituksen mukaan käynnistettävän prosessin seurauksena voi olla myös työsuhteiden päättäminen tuotannollisella ja taloudellisella perusteella, jos uusiin tehtäviin sijoittumisista ei yksilötasolla päästä ratkaisuihin. Mahdollinen työsuhteiden päättyminen voi koskea alustavan arvion mukaan enintään 40 henkilöä. Mahdollisten irtisanottavien määrä tarkentuu vasta muiden, henkilöstön kannalta lievempien ratkaisuvaihtoehtojen selvittyä. RTG RTG on käynnistänyt yt-neuvottelut sekä Helsinki-Vantaan tulopalvelussa että Tampereella. RTG sai tulopalvelun hoitaakseen alihankintana, kun Finnair Ground Handling ja SAS Ground Services Finland ulkoistivat kesällä 2007 omat tulopalvelutoimintonsa. Tällöin työntekijät siirtyivät liikkeen luovutuksella ns. vanhoina työntekijöinä RTG:n palvelukseen. Sittemmin SAS ulkoisti myös kaikki muut maapalvelutoimintonsa ISS Aviationille, joka aloitti uudelleen oman tulopalvelun. Tällä hetkellä näyttää todennäköiseltä, että myös Finnair järjestelee tarvitsemansa tulopalvelutoiminnan uudelleen sillä tavalla, että Northportin ja RTG:n välinen alihankintasuhde katkeaa. Tähän perustuen RTG on käynnistänyt yt-neuvottelut. Tulopalvelun lisäksi RTG on aloittamassa yt-neuvottelut myös Tampereella. Syyksi työnantaja on myös siellä ilmoittanut tuotannolliset ja taloudelliset syyt. JM Koskinen
11 Korkeimman oikeuden päätös vuokratyötekijöiden asemasta Korkein oikeus on 24.1 antamallaan ratkaisulla (KKO:2012:10) todennut, että käyttäjäyrityksen tilauksen kesto ei ole peruste solmia määräaikaista työsopimusta vuokratyöntekijän kanssa. Jatkossa työnantajana toimivan vuokrayrityksen on arvioitava määräaikaisuuden perusteet riippumatta siitä, minkälainen toimeksiantosopimus käyttäjäyrityksen kanssa on tehty. Työsopimusten on siis oltava pääsääntöisesti vakituisia vuokratyössäkin. Korkeimman oikeuden ratkaisu tuo huomattavan parannuksen vuokratyöntekijöiden asemaan ja työsuhdeturvaan, sanoo SAK:n työehtoasiantuntija Katarina Murto. Aiemmin määräaikaisessa työsuhteessa olleen vuokratyöntekijän työsopimus on voitu päättää välittömästi käyttäjäyrityksen ilmoitettua vuokrayritykselle tilauksen päättymisestä. Käytännössä vuokratyöntekijöiden työsopimukset ovat yleensä määräaikaisia, Murto jatkaa. Toistaiseksi voimassa olevan työsopimuksen voi päättää ainoastaan työsopimuslain edellyttämin perus- tein irtisanomisaikaa noudattaen. Työsopimuslaissa ei ole erillistä säännöstä työsopimuksen kestosta koskien työvoiman vuokrausta. Lain mukaan pääsääntönä on, että työsopimus on voimassa toistaiseksi, ellei sitä ole perustellusta syystä tehty määräajaksi. Määräaikaisuuden perusteita ovat mm. sijaisuus, tuotantohuippujen tasaaminen tai lyhytkestoinen määrätty työ, jota työnantaja ei teetä jatkuvasti. Linkki korkeimman oikeuden päätökseen: Työaikasopimukset uusiksi Inter Handling Turku ja ISS Aviation organisoivat uudestaan toimintaansa Helsinki-Vantaan ulkopuolisilla lentoasemilla. IAU:n hallitus vahvisti Inter Handling Turun ja ISS:n kanssa saavutetun neuvottelutuloksen yrityskohtaisista paikallisista työaikasopimuksista. Ne koskevat yhtiöiden toimintaa Turun lisäksi Tampereen, Vaasan, Kuopion ja Oulun kentillä, joissa yhtiöt aloittavat oman ramp-toimintansa. Lisäksi ISS:n Helsinki-Vantaan viime vuoden lopussa päättynyt osa-aikatyöntekijöiden työehtoja koskevaa sopimusta on jatkettu entisessä muodossaan. Tasoittuvan työajan sopimus Tasoittuvan työajan sopimukset perustuvat työehtosopimuksen 48. :ään Työaikojen kehittäminen. Sopimusten tarkoituksena on työajan parempi kohdentaminen liikenteen ja henkilöstö tarpeet huomioiden. Nyt Inter Handlingin ja ISS:n kanssa allekirjoitetut sopimukset ovat sisällöltään samanlaiset. Sopimukset korvaavat osittain työehtosopimuksen maapalveluyrityksissä käytössä olevat määräykset jaksotyöstä, lisätyöstä, ylityöstä sekä korvauksien ja lisien maksuaikataulusta. Osa-aikatyöntekijät Osa-aikatyöntekijöiden työehtoja koskevien sopimusten taustalla on työehtosopimuksen 11. Osa-aikatyöt. Sopimuksilla sovitaan nimensä mukaisesti osa-aikatyöntekijöitä koskevista työehdoista siltä osin kuin ne poikkeavat työehtosopimuksesta. Inter Handlingin Turun ja Tampereen sekä ISS:n Vaasan, Kuopion ja Oulun sopimukset ovat tasoittuvan työajan sopimusten tapaan saman sisältöiset. ISS:n sopimukseen sisältyy lisäksi mahdollisuus käyttää osa-aikatyöntekijöinä muiden ISS-konserniyhtiöiden kuin ISS Aviationin työntekijöitä. Tämä edellyttää, että heidän palkkauksensa määrittyy näiden tehtävien osalta lentoliikenteen palveluja koskevan työehtosopimuksen mukaisesti. ISS:n Helsinki-Vantaan vuoden vaihteessa päättynyt osa-aikatyöntekijöiden työehtoja koskeva sopimus on uudistettu entisen sisältöisenä uusien sopimusten allekirjoittamisen yhteydessä. Työehtosopimuksen osana Yrityskohtaiset paikalliset työaikasopimukset ovat voimassa olevan työehtosopimuksen osia. Sopimuksista saa lisätietoja luottamusmiehiltä
12 aktiiveja JM Koskinen Ilmailutietotekniset osaksi IAU:ta Ammattiosasto 005 Ilmailualan Unionin hallitus hyväksyi Ilmailutietotekniset ILTT ry:n jäsenekseen kokouksessaan Liittyminen tapahtui aiemmin allekirjoitetun perustamissopimuksen mukaisesti. Ammattiosaston jäsenyys alkoi vuoden alusta. Liittymisen myötä ILTT:stä tuli seitsemäs tällä hetkellä Ilmailualan Unionissa toimiva ammattiosasto. ILTT on pitkän linjan edunvalvoja ilmailualalla. Tarkalleen ottaen se on järjestönä vanhempi kuin IAU. Toimintansa se aloitti jo vuonna Tällä hetkellä sillä on lähes sata jäsentä. He työskentelevät Finavian lennonvarmistuksen ja lentoliikenteen ylläpidon teknistä ja operatiivista erityisosaamista vaativissa tehtä vissä. Jäsenmäärä kasvoi edelleen vuodenvaihteessa, kun jo aiemmin IAU:hun liittyneet lennonjohto-operaattorit siirtyivät uuteen ILTT:n ammattiosastoon. ILTT:n työehtosopimus, Finavia/Ilmailutietoteknisiä koskeva sopimus TES , on solmittu Palvelualojen Työnantajat PALTA ry:n kanssa. Pyysimme osaston puheenjohtajaa Pekka Martinia arvioimaan prosessin vaiheita ja tavoitteita. Missä vaiheessa ILTT ryhtyi pohtimaan liittymistä IAU:n jäseneksi ja kuinka kaikki sitten oikein kävi? Vuonna 2010 aikana alkoi keskusteluissa kuulua mielipiteitä liittymisestä vahvemman taustaorganisaation osaksi. Keskusjärjestöön sitoutuminen ei ollut meille tyystin vieras asia, olihan ILTT menneinä vuosina pitkään STTK:n jäsen. Keskustelut johtivat ensi vaiheessa yhteistyösopimukseen SAK:n kanssa 13.tammikuuta Tämän jälkeen arvioimme tilannettamme kaikkien vaihtoehtojen osalta. IAU:lta saamamme apu kesän työehtosopimusneuvottelujen sovittelussa oli korvaamattoman arvokasta ja teki valinnasta lopulta huomattavasti helpompaa. Millaisia edunvalvonnallisia odotuksia teillä on IAU:n jäsenyyden suhteen? Lyhyellä tähtäimellä suurin kysymys lienee jaksotyön käytön ja varallaolosopimusten epäselvyyksien selvittäminen. Toinen asia on työehtosopimuksemme soveltaminen kaikkiin, jotka tekevät sen alaisia töitä. Sitten ovat arkiset laki-, sopimus- ja luottamusmiestoiminnan tietämyksen lisääminen jäsenistömme keskuudessa. Pidemmällä tähtäimellä tärkeä on NE- FAB (North European Functional Airspace Block) sopimus, joka yhdistää pohjoisen taivasta ilmailulainsäädännön osalta, ja ehkä tulevaisuudessa myös näitä palveluita tuottavien työntekijöiden työlainsäädännön osalta. Luonnollisesti olemme tästä kiinnostuneita
13 Entä millaista poppoota jo aiemmin järjestäytyneiden ammattiosastojen on teistä lupa odottaa? ILTT on joukko rautaisia lennonvarmistuksen ammattilaisia ympäri Suomea Vantaalta Ivaloon. Joukossamme on operatiivista ja teknistä henkilöstöä. Löytyy ohjelmistojen ja järjestelmien käyttäjiä, sekä laitteiden ja ohjelmistojen asennus- ja huoltohenkilöstöä. Lyhyesti sanottuna olemme ryhmä joka ylläpitää, käyttää ja rakentaa laitteita ja järjestelmiä lennonjohdon tarpeisiin. Lisäksi huolehdimme lentokenttien terminaalilaitteista ympäri Suomen. Tällä hetkellä niitä on 25 kappaletta. Siis lentoasemia, laitteita on jonkun verran enemmän. ILTT:n jäsenten työpanos tarjoaa lennonjohtajille toimivat ja varmat työkalut liikenteen johtamiseen. Tämä puolestaan takaa lentomatkustajille sujuvan ja mukavan, sekä ennen kaikkea turvallisen lentomatkustuskokemuksen. Me olemme sellainen pieni mutta pippurinen joukko turvallisen lentoliikenteen puolesta. Tätä jo sivuttiin, mutta kurkistetaan vielä kristallipalloon ja arvioidaan tulevaisuuden yhteisiä pyrkimyksiämme? Tavoitteenamme on tulla osaksi IAU:n toimintaa aktiivisena, tärkeänä ja tasa-arvoisena ammattiosastona. Muuten meillä säilyy perustehtävämme olla mukana tekemässä päätöksiä siellä, missä työehtosopimustamme tulkitaan ja noudatetaan. Olemme valmiita kehittämään toimintaamme ja työehtosopimustamme siihen kohdistuvien haasteiden vaatimalla tavalla niin, että jäsentemme työ- ja palkkaehdot, sekä taloudelliset ja oikeudelliset edut paranevat tai ainakin säilyvät. Yksi tie tulevaisuudessa voisi olla toimia sen puolesta, että työ- ja palkkaehdot toteutuisivat nykyistä yhtenäisemmin koko lennonvarmistuksen osalta. ILTT IAU:n ammattiosastona haluaa edelleen olla vakavasti otettava neuvottelukumppani työehtosopimusneuvotteluissa työnantajamme Finavian ja työnantajayhdistys Paltan kanssa. Näiden toteuduttua olisi edessämme molempia osapuolia hyödyttävä yhteistyö, jonka hedelmänä olisi edelleen jatkuva turvallinen ja sujuva lentoliikenne. JM Koskinen Viereisellä sivulla ILTT:n johtokuntaa: Katariina Paananen, Tuula Vilke-Kaijanen, Osmo Pekurinen, Pekka Martin, Isko Hakala ja Ari Juonolainen. Ari Miettinen Pekka Martin
14 Yhteistoiminta-asiamies neuvoo ja valvoo IAU:n edunvalvontavaliokunnan kokouksessa tammikuussa kuultiin mielenkiintoinen puheenvuoro. Puhujana oli yhteistoimintaasiamies Helena Lamponen Syyskuun alussa 2010 yhteistoiminta-asiamiehen tehtävässä aloittanut Helena Lamponen valvoo yt-lain ja muiden henkilöstön osallistumisjärjestelmiä koskevien lakien noudattamista. Asiamiehen tehtäviin kuuluvat myös henkilöstörahastojen valvonta ja henkilöstörahastorekisterin ylläpito. Hänen ensisijainen tehtävänsä on antaa ohjeita ja neuvoja lakien soveltamisessa. Asiamiehellä on myös valtuudet antaa työnantajalle kehotus lainvastaisen menettelyn korjaamiseksi, saattaa asia esitutkintaan ja vaatia eräissä tapauksissa tuomioistuimelta uhkasakon asettamista. Yt-asiamiehen myötä valvonta tehostuu ja yritykset ja palkansaajat voivat saada tukea yhteistoimintalain soveltamisessa kustannuksitta. Tällä on merkitystä erityisesti pk-yrityksille ja kasvuyrityksille. Yhteistoimintalain piirissä on noin yritystä ja runsaat työntekijää. - Ykkösprioriteettina työssä on yhteistoimintalain ja muiden henkilöstön osallistumista koskevien lakien tunnetuksi tekeminen. Haluan myös vaikuttaa siihen, että yhteistoimintalaki käsitetään aidosti neuvotteluun ja kehittämiseen kannustavana toimintana. Yt-laki on kehittämislaki, ei ensisijaisesti irtisanomislaki, Helena Lamponen korostaa. - Henkilöstösuunnitelma ja koulutustavoitteet laaditaan vuosittain yhteistoimintaneuvotteluissa. Myös luottamusmiehellä on näissä asioissa aloiteoikeus. Työ- ja Elinkeinoministeriö teki tutkimuksen josta kävi ilmi, että suunnitelma tai tavoitteet tai molemmat puuttuvat puolesta tutkituista yrityksistä. - Yhteistoiminta toteutuu yrityksessä, työ tehdään siellä. Siksi on tärkeää, että yt-laki tunnetaan. Jos lakia ei tunneta, ei sitä välttämättä osata myöskään soveltaa, painottaa Lamponen. Neuvottelujen oikea-aikaisuus Kysymykseen, milloin yt-neuvottelut pitäisi käynnistää, ei Lamposen mukaan ole yksiselitteistä vastausta. - Yhteistoimintamenettely on aloitettava sellaisessa asian valmistelun vaiheessa, että vuorovaikutus voi toteutua myös käytännössä. Pääperiaate on, että jos työnantaja harkitsee työvoiman käytön vähentämistä taloudellis-tuotannollisista syistä, on neuvottelut silloin aloitettava. Työnantaja ei saa tehdä päätöstä työvoiman käytön vähentämisestä ennen kuin yhteistoimintaneuvottelut on käyty loppuun. - Konsernissa tytäryhtiön täytyy käydä yhteistoimintaneuvottelut, ennen kuin emoyhtiö tekee sellaisen toimintaa koskevan lopullisen ratkaisun, joka merkitsee tytäryhtiön tai sen osan lopettamista tai toiminnan olennaista laajentamista tai supistamista. - Työvoiman vähentämisestä ei pitäisi keskustella kevyesti missään tilanteessa. Varsinkaan tyhjiä uhkauksia ei pitäisi esittää. Sellainen vain aikaansaa levottomuutta ja vaarantaa turhaan yrityksen toimintaa. Jos tällaisia heittoja kuuluu, on syytä käynnistää keskustelut joissa selvitetään mistä on kysymys. Kaikki yhteistoimintalain mukaiset neuvottelut on käytävä yhteistoiminnan hengessä, tavoitteena yksimielisyys. Esimerkiksi yhteistoimintalain 6 luvun neuvottelume
15 Yhteistoiminta-asiamies Helena Lamponen ja Insta Defsecin pääluottamusmies Marko Heikkilä kokoustauolla. nettelypykälän rikkominen tahallaan tai huolimattomuudesta on sakkorangaistuksen alaista, toteaa Lamponen lopuksi. Jos sinulla on kysyttävää yt-laista, tai vaikkapa henkilöstörahastolaista tai henkilöstön edustuksesta yrityksen hallinnoissa, yhteistoiminta-asiamiehen toimistoon voi olla yhteydessä esimerkiksi sähköpostilla, Laki yhteistoiminta-asiamiehestä tuli voimaan Tehtävään valittiin oikeustieteen tohtori Helena Lamponen. Lamponen on koulutukseltaan oikeustieteen tohtori ja varatuomari. Hän on toiminut palkka-asiamiehenä ja lakimiehenä Akavan Erityisalat ry:ssä vuodesta 1989 lähtien. Hänellä on vahva käytännön kokemus viran tehtäväalaan kuuluvasta lainsäädännöstä. Lamponen on toiminut muun muassa palkansaajakeskusjärjestöjen yhteisenä lakimiessihteerinä yt-lakikomiteassa. Lisäksi hän on väitellyt yhteistoiminta-asiamiehen tehtävään läheisesti liittyvästä aiheesta. teksti ja kuva Arto Kujala
16 KENTÄN TASOLTA 1. Tiedätkö kuka on yrityksesi työsuojeluvaltuutettu? 2. Miten työsuojeluasioita voisi kehittää työpaikallasi? teksti ja kuvat: Jyrki Väyrynen JARI NYSTRÖM Suomen Transval Oy 1. Kyllä, Toni Jokinen. 2. Meillä on meneillään työturvallisuuskorttikurssi kaikille työntekijöille. Se on hyvä askel kohti turvallisempaa työyhteisöä. MARTTI LIUKKO Swissport Oy 1. Kyllä, Ville Koskenkorva 2. Liukkaus näin talviaikaan yksi haitallisimmista asioista. Jää glykolin alla on todella liukasta. Yksin työskennellessämme voi tapaturman sattuessa kestää kauan ennen kuin apua saa hoidettua paikalle. VILLE TAHVANAINEN Finnair Catering Oy 1. Kyllä, Reijo Hiltunen. 2. Jokainen voi osaltaan vaikuttaa työturvallisuuteen pienillä asioilla, esimerkiksi noudattamalla nopeusrajoituksia asematasolla. Maltti on valttia myös kiireen keskellä. Työsuojeluvaltuutetun tehtävät Työsuojeluvaltuutettujen, niin uusien kuin vahojenkin, on hyvä väliä tarkistella ja miettiä mitä siihen työsuojeluvaltuutetun toimeen oikein kuuluukaan. Työsuojelun valvontalaki 26 ja varsinkin 31 antaa tähän oivan vastauksen: Työsuojeluvaltuutettu edustaa työpaikan työntekijöitä käsiteltäessä 26 :ssä tarkoitettuja asioita yhteistoiminnassa työnantajan kanssa ja suhteessa työsuojeluviranomaisiin. Tämän lisäksi työsuojeluvaltuutetun tehtävänä on oma-aloitteisesti perehtyä työpaikkansa työympäristöön ja työyhteisön tilaan liittyviin työntekijöiden turvallisuuteen ja terveyteen vaikuttaviin asioihin sekä työsuojelusäännöksiin. Samoin hänen tulee osallistua työsuojelua koskeviin tarkastuksiin ja asiantuntijan tutkimuksiin, jos tämä tai työsuojeluviranomainen katsoo tutkimukseen osallistumisen tarpeelliseksi. Työsuojeluvaltuutetun tulee myös osaltaan kiinnittää edustamiensa työntekijöiden huomiota työn turvallisuutta ja terveyttä edistäviin seikkoihin Muistakaa tuo oma-aloitteisuus työsuojeluvaltuutetun tointa hoitaessanne! Reijo Hiltunen työsuojeluvaltuutettu IAU:n työsuojeluvaltuutettujaoksen puheenjohtaja
17 Työsuojelukausi vaihtui Uusi työsuojelukausi alkoi Kahdeksi vuodeksi valitut työsuojeluvaltuutetut ja työsuojeluasiamiehet aloittivat uuden toimikautensa. TYÖSUOJELUVALTUUTETUT, VARA- VALTUUTETUT JA TYÖSUOJELUASIA- MIEHET Airpro Oy Vesa Pietilä, varavaltuutettu Heidi Riipinen, varavaltuutettu Ametro Handling Oy Antti Saastamoinen, työsuojeluvaltuutettu Blue1 Oy Reita Virnes, työsuojeluvaltuutettu Janne Taskinen, varavaltuutettu Finavia Oy Finavian työsuojeluorganisaatiosta kerrotaan myöhemmin Unionilehdessä. Finnair Cargo Terminal Operations Oy Hannele Katajavuori, työsuojeluvaltuutettu Riku Virkonmaa, varavaltuutettu Mikko Mäntynen, varavaltuutettu Finnair Catering Oy Reijo Hiltunen, työsuojeluvaltuutettu Päivi Pirra, varavaltuutettu, työsuojeluasiamies Henry Appleton, varavaltuutettu, työsuojeluasiamies Finnair Engine Services Oy Arto Mäenpää, työsuojeluvaltuutettu Jukka Jaatinen, varavaltuutettu Arto Lehtonen, varavaltuutettu Finnair Flight Academy Oy Jaakko Lukkarla, varavaltuutettu Finnair Technical Services Oy Mika Koivula, työsuojeluvaltuutettu Panu Turunen, varavaltuutettu, työsuojeluasiamies Ilona Jylhä, varavaltuutettu, työsuojeluasiamies Markus Berg, työsuojeluasiamies Tero Keskitalo, työsuojeluasiamies Finnair Travel Retail Oy Valentina Sibakov, työsuojeluvaltuutettu Terhi Jokela, varavaltuutettu Solveig Lehtinen, varavaltuutettu Finnish Aircraft Maintenance Oy Alpo Laitinen, työsuojeluvaltuutettu Kalle Virtanen, varavaltuutettu Juha-Matti Tiitu, varavaltuutettu Insta Defsec Oy Pekka Reinola, työsuojeluvaltuutettu Inter Handling Oy Kim Ranin, työsuojeluvaltuutettu Ville Wideman, varavaltuutettu Janne Meskus, varavaltuutettu Inter Handling Turku Oy Emilia Valtonen, työsuojeluvaltuutettu ISS Aviation Oy Janne Anttonen, työsuojeluvaltuutettu Petri Riitinki, varavaltuutettu Jarno Nyholm, varavaltuutettu Havas Ground Handling Co Saku Utriainen, työsuojeluvaltuutettu Northport Oy Lilli Ansari, työsuojeluvaltuutettu Juhani Pietilä, varavaltuutettu, työsuojeluasiamies Juha Korhonen, varavaltuutettu Raskone Oy Jarmo Mykkänen, työsuojeluvaltuutettu Jorma Petra, varavaltuutettu RTG Ground Handling Oy Mika Sarjanen, työsuojeluvaltuutettu Pasi Murtonen, varavaltuutettu Anneli Tuovinen, varavaltuutettu Suomen Transval Oy Toni Jokinen, työsuojeluvaltuutettu Marco Heinonen, varavaltuutettu, työsuojeluasiamies Jari Piippo, varavaltuutettu, työsuojeluasiamies Mika Kolehmainen, työsuojeluasiamies Swissport Finland Oy Ville Koskenkorva, työsuojeluvaltuutettu Santtu Frej, varavaltuutettu, työsuojeluasiamies Meelis Roden, varavaltuutettu, työsuojeluasiamies Turkish Airlines Yusuf Polat, työsuojeluvaltuutettu Yit Kiinteistötekniikka Oy Jari Makkonen, työsuojeluvaltuutettu Pekka Laaksonen, varavaltuutettu Työsuojeluvaltuutettujen yhteystiedot löytyvät osoitteesta:
18 Cateringin muutosten vuosi Finnairin hallitus päätti viime vuoden helmikuun lopussa aloittaa selvitystyön rakenteellisista vaihtoehdoista koskien mahdollisia yhteistyökumppaneita Finnair Cateringissa. Kartoitus koski Cateringin tuotantoa, sekä sille palveluita tuottavaa Finncateringia. Selvityksen ulkopuolelle jäivät Travel Retail toiminnot, joihin tärkeimpänä kuuluu tax free -myynti. Muutosta perusteltiin, kuten tämän kaltaisissa hankkeissa yleensä on tapana, tarpeella säilyttää Finnairin catering-toiminnan kustannuskilpailukyky ja laatu alati koventuvassa kansainvälisessä kilpailussa. Lisäksi rakenteellisten muutosten tavoitteena oli vakaa pyrkimys turvata Finnairin asiakaslupauksen mukainen laadukas ja kustannustehokas ruokatarjoilu lennoilla. Finnair Catering oli ollut toki tähänkin asti voitollinen yritys, ja täyttänyt palveluvelvoitteensa. Tunnustelua Asiasta kuultiin seuraavan kerran toukokuun lopussa. Suunnitelmien mukainen kartoitustyö oli aloitettu ja tietoja sen etenemisestä luvattiin heti kun olisi jotain kerrottavaa. Ja pian olikin. Juhannusta odotellessa kesäkuun puolivälissä vieraili Finnair konsernin toimitusjohtaja Mika Vehviläinen Cateringin johdon infossa kertomassa rakennemuutoksen sen hetkisestä tilanteesta. Hänelle pystyi myös esittämään kysymyksiä asian tiimoilta. Tilaisuudessa kävi selkeästi ilmi, että Cateringin muutokset ovat vain yksi osa konsernin tytäryhtiöiden tuottamien töiden uudelleen järjestelyä. Tämän jälkeen rakennemuutoksen tilasta kuultiin kesälomien jälkeen elokuulla, silloisen cateringin toimitusjohtajan Kristinan Inkiläisen julkaisemassa blogissa. Saman kuun lopulla Cateringissa vieraili useiden yhtiöiden edustajia ja heidän neuvonantajia tutustumassa paikallisiin olosuhteisiin. Syyskuussa Finnairin hallitus valtuutti toimivan johdon jatkamaan rakennemuutoksen selvitystyötä ja siihen liittyviä neuvotteluja. Neuvotteluja käytiin tästä eteenpäin lukumäärällisesti rajattujen partnereiden kanssa. Kaikki vaihtoehdot yhteistyölle olivat kuitenkin vielä avoinna. Toimintaa Lopulta marraskuussa kerrottiin Travel Retail toiminnan yhtiöittämisen omaksi yhtiökseen saaneen verottajan hyväksynnän. Yhtiöittäminen tarkoitti
19 käytännössä sitä, että vuoden vaihteesta eteenpäin Catering-tuotanto toimii omassa yhtiössään ja Travel Retail -liiketoiminta omassaan. Henkilöstö yrityksissä jatkoi ns. vanhoina työntekijöinä, joten muutoksella ei työoikeudellisia vaikutuksia siis ollut, vaan kyse oli lähinnä teknisestä valmistelusta catering-toiminnan myyntiä varten. Tämän jälkeen rakennemuutosta on käsitelty johdon infoissa joulukuussa 2011, sekä tammikuussa 2012 tilanteen ollessa edelleen saman. Neuvotteluja käydään edelleen, mutta mitään uutta mullistavaa ei toistaiseksi ole ollut kerrottavaksi. Tuloksia odotellessa On selvää että tässä jutussa esitetyn kaltainen operaatio on aikaa viepä ja haasteellinen työnantajalle läpikäytäväksi menestykselliseen lopputulokseen. Ratkaisua odottavan aika on erittäin pitkä myös jatkuvassa epävarmuudessa oleville työntekijöille, joiden työhyvinvointiin sillä on suorat seuraukset. Vuosi 2012 on vasta aluillaan, emmekä Cateringissa vieläkään muuta voi, kuin katsoa mitä tuleman pitää. Oma rastimme on varmistaa, että työmme jatkossakin on osa Lentoliikenteen palveluja koskevaa työehtosopimusta, se on voimassa asti. Reijo Hiltunen Jyrki Väyrynen Luottamushenkilövalintoja Finnair Travel Retail toimintojen yhtiöittämisen myötä on tehty seuraavat luottamushenkilövalinnat: Pääluottamusmieheksi on valittu Birgitta Mangström, puhelin , sähköposti Työsuojeluvaltuutetuksi on valittu Valentina Sibakov, puhelin , sähköposti Varavaltuutetuiksi valittiin Terhi Jokela ja Solveig Lehtinen. Yhtiöittämisen yhteydessä siirtyi Suomen Transval Oy:lle varastotoimintoja ja henkilökuntaa. Näiden varastojen osastoluottamusmiehenä toimii Ari Suhola, transval.fi ja työsuojeluasiamiehenä Mika Kolehmainen,
20 H A P S U 1/2012 Oikeutta hakemassa Käräjäoikeus tuomitsi helmikuussa 2012 ilmailualalla toimivan työnantajan maksamaan kahdelle entiselle työntekijälleen yhteensä euron korvaukset työsuhteiden perusteettomista päättämisistä. Työnantaja on esittänyt tyytymättömyytensä tuomioon. Kertomus oikeudenkäyntien taustalla on alakuloinen pienoiskuva työelämän murroksessa kamppailevista työntekijöistä. Ensimmäinen irtisanominen Vuonna 2003 kansallinen lentoyhtiö ulkoisti maapalvelutoimintojaan lentoasemakohtaisesti. Työntekijöiden työnantaja vaihtui, kun he siirtyivät liikkeen luovutuksella kollegansa perustamaan maapalveluyritykseen. Alle vuoden kuluttua tämä myi yrityksensä edel- leen. Vuonna 2007 yrityksen toiminta loppui ja kaikki työntekijät irtisanottiin. Irtisanomiset olivat seurausta lentoyhtiön tekemistä uusista järjestelyistä, joilla se siirsi lentoaseman maapalvelunsa edelleen kolmannelle toimijalle. Myös tämän yrityksen takana oli lentoyhtiön entinen työntekijä. Hän ei kuitenkaan kokenut olevansa velvollinen ottamaan irtisanottuja työntekijöitä palkkalistoilleen, vaan katsoi yrityksensä ottaneen maapalvelutoiminnot vastaan entiseltä työnantajaltaan, jolla ei luonnollisestikaan ollut enää työntekijöitä, koska nämä oli siirretty jo aiemmalla liikkeenluovutuksella yritykselle, joka oli heidät irtisanonut - koska lentoyhtiö oli toimeenpannut uudet järjestelyt... Toinen irtisanominen Erityisen suuri yllätys lentoyhtiölle ei ollut, että työntekijöitä edustanut ammattiliitto kyseenalaisti irtisanomiset. Liitto vaati työntekijöille oikeutta siirtyä liikkeen luovutuksen ehdoin kolmannen työnantajan palvelukseen. Asiasta saavutettiin erinäisten vaiheiden jälkeen lentoyhtiön ja ammattiliiton välillä yhteisymmärrys. Tähän ymmärrykseen oli myös kolmannen osapuolen - ts. tulevan kolmannen työnantajan - tyytyminen. Kolmas työnantaja ulkoisti seuraavana vuonna toimintojaan alihankkijalle, josta tuli työntekijöille järjestyksessään neljäs työnantaja. Liikkeen luovutuksen jälkeen alihankkija aloitti yt-neuvottelut, irtisanoi kahden työntekijän työsuhteet ja vapautti heidät työvelvoitteestaan saman tien. Irtisanottujen työntekijöiden työpanos korvattiin alihankinnasta vastanneen yrityksen omistajien työpanoksella. Työsuhteiden purkaminen Neljännen työnantajan palvelukseen siirretyt työntekijät järjestivät tilanteessa mielenilmauksen, koska katsoivat, että edellinen työnantaja ei edellyttänyt alihankkijoidensa noudattavan työehtosopimusta. Mielenilmaus päättyi ammattiliiton, työnantajaliiton sekä tällä kertaa alihankinnan tilaajan roolissa olleen kolmannen työnantajan välisissä neuvotteluissa saavutettuun yhteisymmärrykseen. Ymmärrys syntyi ammattiliiton esitettyä näytöt alihankinnassa tehdyistä työehtosopimusrikkomuksista. Kolmas työnantaja ilmoitti luopuvansa siirtymäajan kuluessa kaikesta alihankinnastaan